Yénə́ ósū wóe ndi e nə zəzə evwé dzóm, hə məyéné moé étám etám mátyē məkǒl á sí. 2Mod ziŋ a sə́ kig ákyāí azombǒ yə̄ nâ á səgə́lē nyé. Zá hḿ á nə̄ ma dzǎm baan ? 3Zá á ngákole ma dzóm ńdɔ mǎyəan nyé dzɔ yân ? É dzóm ésə é nə́ á yób á sī yáwōge ai ma. 4Mǎyǐ kig bɔ̌ tə tamǎn bidzo bí nyɔ́l bíé, ai ngul dzié, ai abə̌ŋ yā nyɔ́l dzīē é nə̄ ńtsīgán bitun ai dɔ́. 5Zá á ngáwái eyé dzíé ósū, zá á nə́ dzǎm dǎŋ miǹlɔ̌ŋ məsǒŋ míé míbɛ̄ ? 6Zá á nə̄ dzǎm būg mīḿbɛ̄ yânyu díé ? Ńkɔ́dɔ̄ná məsǒŋ móé á nə hə məsis məsis ! 7Akyaí mə́bún ! Miǹlɔ́ŋ bíbás bíé myânyəb fɔ́ɔ́ hə anə́ mvāŋ yǎ yāladan á ti ti ti ! 8Hə anə́ é dzílī é tsâ fɔ́ɔ́ ai édzí évɔ̄g, evúndu təge byá lodan á zāŋ. 9Bí nə fɔ́ɔ́ bə̄bə́nyāŋ yā báwúban, bí tītīān fɔ́ɔ́, byá sə́ kig ai akándán. 10Éyɔŋ yásəməle, m̀fyɛ ó ngakwí, mís móe mə́ nə hə anə́ mīnsɔ́ mí mís mə́múan mə́ kíkídígi. 11Miǹkabag mí ndóan myákwī nyé ânyu, kyág ndóan yákwī étēde. 12Otsída wákwī nyē á mīḿbōg mí dzwé hə anə́ mvīē yǎ yātɔg, hə anə́ mīńkə́ŋe yǎ ā yóŋ.